Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3191

(5) Ma az Európai Unió átlagszintjéhez képest régiónk döntõ többsége elmaradott, ezért alapvetõ nemzeti célkitûzés mindegyikük felzárkóztatása. Ehhez hatékony fejlesztéspolitika szükséges. A hatékonyság csak úgy biztosítható, ha a fejlesztések a helyi térségi adottságokhoz igazodnak, és a különbözõ fejlesztéspolitikai beavatkozások térségenként összehangoltan területi szinergiákat eredményeznek, valamint képesek biztosítani a helyitérségi, társadalmi-gazdasági szereplõk hatékony bevonását és mozgósítását, a célok elérése érdekében. E feltételeket a decentralizált fejlesztéspolitika biztosíthatja. A hosszú távra megfogalmazott, átfogó célkitûzések érvényesítését az országos területi (IV. fejezet) és regionális koncepcionális célok (VI. fejezet) jelölik ki. Az átfogó célkitûzéseket érvényesíteni kell az ágazati, horizontális és regionális stratégiák és programok keretében is. III. 1. Térségi versenyképesség A globalizáció és az európai uniós integráció elmélyülése révén Magyarország egyre inkább egy nagyobb gazdasági-társadalmi tér részévé válik, melyben az egyes területi rendszerek (régiók, térségek, települések) fejlõdési esélyeit elsõsorban versenyképességük határozza meg. A területi verseny különbözõ területi szinteken (országok, régiók, térségek, városok között) és különbözõ erõforrásokért – tõke, vállalkozások, turizmus, képzett munkaerõ, közösségi beruházások, térségi funkciók – folyik. A területi versenyképesség egy adott térség vállalkozásainak versenyképességén túl magába foglalja azt is, hogy az adott térség vonzó mint lakóhely, befektetési (tõkevonzó) helyszín, turisztikai célterület stb., és mindenekelõtt alkalmas a térségi funkciók megszerzésére, megtartására. A régiók, térségek, települések versenyképessége nem csak vállalkozásaiknak, hanem polgáraiknak, intézményeiknek, civil szervezeteiknek sikerességében is mérendõ. A versenyben ugyanakkor a vesztesek az életképességüket, adott térségek társadalmi-gazdasági funkciójukat veszítik el, s ez válságokat, magukra hagyott, kiüresedõ (pl. elnéptelenedõ) tereket eredményez. Alapvetõ cél, hogy az ország régiói, egyéb térségei és városai versenyképesebbé váljanak, ezzel segítve elõ Magyarország számára az Európai Unió átlagához való gazdasági-társadalmi felzárkózását. A versenyképes régiókat prosperáló gazdaság, magas foglalkoztatás, tartós és fenntartható fejlõdés, folyamatos megújulási képesség (innováció) jellemzi. A térségi versenyképesség fejlesztésének homlokterében a térségek külsõ erõforrás vonzó, ill. -megtartó képességének és a térségi szereplõk versenyképességének együttes erõsítése, valamint a hatékony területi szerkezet megteremtése áll. A vállalkozások versenyképességének javításához a mûködésüket meghatározó helyi-térségi környezetük (pl. telephely; informatikai, közlekedési elérhetõség; pénzügyi, tanácsadási szolgáltatások; megfelelõ képzettségû munkaerõ; közigazgatási szolgáltatások) területileg összehangolt fejlesztése szükséges. A lakosság, s fõként a képzettebb csoportok vonzásához, ill. megtartásához a megfelelõ munkahelyek jelenléte mellett élhetõ lakókörnyezet, pozitív térségi imázs, magas színvonalú szolgáltatások, megfelelõ kulturális és kereskedelmi kínálat szükséges. A fejlesztési források helyi, ill. kistérségi megszerzésének feltétele az aktív, rugalmas és hatékony menedzsment, amely képes versenyképes projekteket, pályázatokat generálni, megvalósítani, érdekeit a partnerségen alapuló fejlesztéspolitikában hathatósan érvényesíteni. A versenyképesség kulcsa a régió/térség szereplõinek együttmûködési képessége. Éppen ezért a területi alapon szervezõdõ gazdasági célú együttmûködések (pl. kutatóintézetek, multinacionális vállalatok, KKV-k és tanácsadó cégek közötti együttmûködés) ösztönzése kiemelten fontos. Részcélok: A térségi versenyképesség prioritása kettõs célkitûzést jelent: A.) Az ország egészének versenyképessége érdekében hatékony és a növekedés területi terjedését ösztönzõ térszerkezet megteremtése szükséges a jelentõs foglalkoztatást és jövedelemtermelést biztosító térségek kiterjesztésével, dinamizálásával: – A fõváros nemzetközi szerepének és az országra gyakorolt húzóhatásának erõsítése; – Az ország fejlõdését ösztönzõ olyan regionális központok (pólusok) megerõsítése, amelyek szervezõ és megtartóerõt gyakorolnak tágabb régiójukra; – Policentrikus, együttmûködõ városhálózat megteremtése, amely képes hatékonyan felfûzni az ország térségeit; – az ország nemzetközi, illetve a nagyvárosok közti kapcsolatok bõvítését szolgáló közlekedési elérhetõségének javítása; – A jelenleg is és potenciálisan nemzetközi jelentõségû turisztikai vonzerõvel rendelkezõ „zászlóshajó” térségekben a vonzerõk, szolgáltatások és turisztikai infrastruktúra térségileg összehangolt rendszerének, egyedi stratégiák mentén történõ kifejlesztése és pozícionálása a nemzetközi turisztikai piacon. B.) Cél a regionális, térségi, helyi programok, fejlesztések során a versenyképesség szempontjainak elõtérbe állítása. Valamennyi térség, régió fejlesztésekor adottságaikra és stratégiáikra építve életképes funkcióik megerõsítésére, erõforrásvonzó képességük javítására, vagyis relatív versenyképességük erõsítésére kell törekedni. A fejlõdésben elmaradott térségek ehhez nagyobb kormányzati, regionális támogatást kell, hogy kapjanak, ily módon a versenyképesség növelése a felzárkóztatás eszközévé is válik. Az egyes térségek, régiók eltérõ adottságaikból adódóan meglehetõsen különbözõ fejlõdési lehetõségekkel rendelkeznek. A versenyképesség fõbb térség-specifikus prioritásai az alábbiak: – A fejlettebb, jelenleg is jelentõs külföldi mûködõtõkével rendelkezõ térségekben, régiókban a magas hozzáadott értéket termelõ, magas technológiájú, minõségi munkaerõt foglalkoztató gazdasági tevékenységek megtelepítésének ösztönzése; – A fejletlenebb, foglalkoztatási gondokkal küzdõ régiókban a magas foglalkoztatást biztosító beruházások, ehhez kapcsolódó tõkebefektetések vonzása; – Aprófalvak, perifériák és egyéb öregedõ korszerkezetû térségek népességmegtartó, ill. -vonzó képességének javítása vagy számukra új életképes térségi (ökológiai, rekreációs, lakó-, stb.) funkciók megnyerése ill. megõrzése; – Táji-természeti és kulturális értékekben gazdag térségeink hazai, és részben a külföldi falusi-turisztikai, üdülõhelyi és egészségturisztikai piacon való érvényesülése, ill. lakófunkcióik megerõsítése. A versenyképességet szolgáló fejlesztendõ tényezõk köre a különbözõ adottságok és a választott stratégia függvényében térségenként eltérõek, ezért a versenyképesség fejlesztése a helyi-térségi adottságokhoz igazodó decentralizált fejlesztéspolitikával biztosítható hatékonyan. Az alábbi nyolc tényezõcsoport olyan általános fejlesztendõ pillérek, melyek az egyes térségek versenyképességi stratégiáinak lehetséges – jóllehet nem kizárólagos – eszközkészletét jelentik: · Tudástársadalom építése és az innováció területi terjesztése A tudás a legfõbb versenyképességi tényezõvé vált. Ezt egyrészt a régió gazdasági struktúrájához igazodó képzettségi szerkezet kialakítása, a kutatási, felsõoktatási központok, a tudásközpontok megerõsítése, azok régión belüli, dinamizáló kapcsolatrendszereinek ösztönzése, valamint az információs társadalom területi elterjedésének támogatása biztosíthatja. A tudásközpontok fejlesztése a régiók valamennyi érdekelt szereplõjének együttmûködését, a források cél szerinti koncentrálását igénylik. Az információs társadalom által kínált lehetõségek területi terjedésének ösztönzése kiemelten fontos, hiszen ennek révén a ma még nehezen megközelíthetõ perifériális területek lakossága is fokozottan bevonható lesz – pl. távmunka révén – a gazdaság vérkeringésébe. A megújulás ösztönzése érdekében az innovatív fejlesztési megoldások minden esetben elõnyt kell, hogy élvezzenek; s a fõ feladatokat regionális szinten az innovációt közvetítõ intézmények (regionális innovációs központok és a hozzájuk tartozó alközpontok) egységes rendszerének kiépítése és a regionális gazdaságba történõ integrálása jelentik. A tudástársadalom fejlesztésének elsõdleges beavatkozási szintje a régió. · Az elérhetõség javítása Az ország és nagytérségeinek versenyképességét az elérhetõség szempontjából elsõdlegesen a gyorsforgalmi úthálózat és a nagysebességû, ill. többvágányú vasúthálózat fejlesztése szolgálja hatékonyan. A kistérségek szintjén a – fõként a periférikus térségek esetében – a versenyképesség javításának kulcstényezõjét a mellékúthálózat szûk keresztmetszeteinek felszámolása, a térség központjainak jobb tömegközlekedési elérhetõsége jelenti. A fizikai elérhetõség mellett kiemelt szerepet kell kapnia az információs elérhetõség biztosításának. · Regionális üzleti környezet és szolgáltatások fejlesztése A vállalkozói igényeknek megfelelõ üzleti környezet megteremtése kedvezõ lehetõséget biztosít a vállalkozásoknak, enyhíti az õket terhelõ adminisztratív korlátokat. Az ösztönzõ üzleti környezet legfontosabb elemei a befektetõbarát önkormányzati magatartás, hatékony információs csatornák, üzleti szolgáltatások és lehetséges kooperációs partnerek, megfelelõ telephelyi kínálat (pl. ipari parkok révén) és a vállalkozások mûködését segítõ regionális intézmények. · Térségi hálózatok ösztönzése és a kis- és középvállalatok regionális fejlesztése A helyi-regionális társadalmi és gazdasági szereplõk önszervezõdése, együttmûködése, helyi adottságaik felismerése és azok közös, együttes kihasználása jelentõsen növeli egy térség versenyképességét. Az egy iparágban, egy értéklánc-rendszer mentén szervezõdõ gazdasági klaszterek, a régión belüli beszállítói hálózatok ösztönzése kiemelten kívánatos, hiszen hozzájárulnak a gazdasági szereplõk versenyképességéhez és ahhoz, hogy a régióba települt nagyvállalatok pozitív kisugárzó hatása erõsödjön. A KKV szektor versenyképességének régióspecifikus képzésekkel, célirányos támogatásokkal történõ javítása a regionális gazdaságok stabilitásának kulcskérdése. A KKV-k regionális alapú fejlesztésében prioritást kap a piacképes termékstruktúra kialakulásának, a vállalkozások exportképességének és kooperációs készségének javítása. · Regionális és helyi menedzsment szervezeti fejlõdése, stratégiák ösztönzése A versenyképesség érdekében alapvetõ cél a regionális, kistérségi és helyi vezetés stratégiai menedzselési és tervezési készségeinek, valamint a piacorientált versenyszemléletnek az erõsítése, az együttmûködési és innovációs képesség fejlesztése. Módszertani és anyagi eszközökkel ösztönözni szükséges a térség szereplõinek érték- és érdekrendszerét összefogó, a helyi adottságokra reálisan építõ, és az európai, globális kihívásokra megfelelõ, hatékony választ adó regionális, helyi stratégiák kialakítását. · Regionális és települési marketing-kommunikáció erõsítése A stratégiailag megalapozott arculatformálás, a kommunikációs és marketing eszközök alkalmazása nélkülözhetetlen a befektetések ösztönzésében, a turizmus élénkítésében, a lakossági elégedettség, a pozitív megítélés kialakításában és az érdekérvényesítés érdekében egyaránt. · Környezet megóvása és fejlesztése A környezet felértékelõdõ tényezõ, mely az ott élõ népességen keresztül is hat a versenyképességre. A települési környezet, befolyásolja az emberek életminõségét, kihat teljesítõképességükre, és fontos szerepe van abban, hogy minõségével vonzza a lakosságot, amely nemcsak munkaerõt, de adóbevételt és a helyi vállalkozások számára piacot is jelent. A természeti és az épített környezet kiemelt elemei (mûemlékek, a kulturális örökség tényezõi) a turisztikai potenciál szempontjából fontosak. A beruházások vonzásában egy-egy térség környezeti szempontból akkor élvez versenyelõnyt, ha olyan telephelyekkel rendelkezik, melyek nem elszennyezettek, illetve kiépített környezeti infrastruktúrával rendelkeznek. A versenyképesség növelésének az innováció elterjesztésén, a mûszaki infrastruktúra környezetbarát fejlesztésén, és a vállalati magatartáson keresztül ható elemei a környezetbarát technológiák, a tisztább termelési rendszerek, a környezettudatos szervezeti és irányítási rendszerek, a környezetbarát közlekedési módok. Utóbbiak a gazdasági versenyképesség növelése mellett az átfogó környezetgazdálkodás és az integrált környezeti tervezés segítségével hozzájárulnak a környezeti állapot megõrzéséhez és javításához. · Turisztikai infrastruktúra és szolgáltatások fejlesztése A turisztikai és rekreációs piacon való eredményes érvényesülés érdekében szükséges a térség turisztikai vonzerõihez illeszkedõ turisztikai infrastruktúra, és a kapcsolódó vendéglátó szolgáltatások rendszerének térségi szinten összehangolt fejlesztése. Erõsíteni szükséges továbbá a különbözõ turisztikai kínálati elemek térségenkénti harmonizálását, hogy a hazai térségek jól kommunikálható, versenyképes célterületként jelenjenek meg a hazai és nemzetközi turisztikai piacon. Természetesen nem lehet minden térség egyformán versenyképes, a versenynek idõrõl idõre vesztesei is vannak és lesznek (olykor a versenyképes térségekben is jelentkezhetnek anomáliák), akár olyan mértékben is, ami az országos szint eredményeit veszélyezteti, a harmonikus rendszer kialakítását gátolja, így célzott beavatkozásokat kíván. III. 2. Területi felzárkózás A területi célokat szolgáló eddigi intézkedések a piaci alapú, az egyenlõtlenségeket fokozó folyamatokat csak mérsékelni tudták, megállítani nem. Ma Magyarországon olyan mértékû területi különbségek fordulnak elõ, melyek elfogadhatatlan esélyegyenlõtlenséget teremtenek a társadalom tagjai számára, egyben a gazdaság fejlõdését is korlátozva. Az ország legelmaradottabb térségei az északkeleti és délnyugati országrészben összefüggõ területet alkotnak, jellemzõen nehezen megközelíthetõ, periférikus helyzetûek, és az elmúlt idõszakban konzerválták elmaradottságukat. Megfelelõ beavatkozás hiányában az életkörülményekben kialakuló megengedhetetlen egyenlõtlenségek a hátrányos helyzetû térségek leszakadásához, a szegregációs folyamatok felerõsödéséhez és újabb válságjelenségek kialakulásához vezetnek. Az új területfejlesztési politika tudomásul veszi az egyenlõtlen területi (gazdasági) fejlõdés törvényszerûségét. Ezért a területi felzárkóztatás alapvetõ célja koncentrált, a társadalmi esélyegyenlõség elvét sértõ és a gazdaság eredményes mûködését korlátozó elfogadhatatlan területi egyenlõtlenségek, valamint a gazdaság, a vállalkozások hatékony mûködését korlátozó infrastrukturális, szervezési és az emberi erõforráshoz kapcsolódó hiányosságok megszüntetésére irányul. A legproblematikusabb, létezõ egyenlõtlenségek alapján a felzárkóztatás legfõbb céljai: · a fejlettségükben tartósan leszakadó térségek gazdasági-társadalmi felzárkóztatása, fõként a Dél-Dunántúl déli szegélye és az északkeleti országrész külsõ és belsõ perifériáinak dinamizálása; · a térszerkezet túlzott egyközpontúságának oldása; · az alapvetõ életesélyek feltételeinek (alap közszolgáltatások elérhetõsége, víz, villany, aszfaltút, stb.) biztosítása az ország valamennyi településén. A hagyományos területi kiegyenlítõ szemlélettel szemben a felzárkóztatás során is alapvetõ cél az életképes gazdasági, társadalmi elemek megerõsítése ill. kialakítása, vagyis e térségek relatív versenyképességének javítása annak érdekében, hogy e térségek ne eltartott, hanem a támogatások segítségével mûködõképes térségi rendszerek legyenek. Éppen ezért a területi felzárkózást szolgáló központi eszközöket is az adott térséghez igazítva, zömében a térség stratégiája mentén, a térség erõforrásainak kibontakoztatását célzó integrált térségi programok keretében kell alkalmazni. Részcélok: A területi felzárkózás célkitûzés alaplogikája a területileg szelektív, vagyis koncentrált beavatkozás, amit a felzárkóztatási szempontból kedvezményezett (elmaradott) térségek koncentrált rendszerének intézménye biztosít (ld. V. fejezet). Az elfogadhatatlan területi egyenlõtlenségek felszámolása érdekében a felzárkóztatási célokra közvetlenül felhasználható (a központi területfejlesztési, ill. regionális) erõforrásokat e kedvezményezett térségekbe, a legsúlyosabb egyenlõtlenségek oldására szükséges koncentrálni. Az egyéb fejlesztéspolitikai források felhasználása során pozitív diszkriminációban kell e térségeket részesíteni az alábbi, legfõbb egyenlõtlenségi problémák oldására megfogalmazott részcélok megvalósítsa mentén: · Túlzottan egyközpontú térszerkezet oldása, a régiók közötti jelentõs különbségek mérséklése Az ország nagyvárosi térstruktúráját kiegyensúlyozottabbá tenni képes regionális központok hiánya évtizedek óta az egyik legnagyobb és az elmúlt idõszakban tovább súlyosbodó térszerkezeti aránytalanság. Az egyközpontú térszerkezet oldása érdekében a közlekedési hálózat transzverzálisabbá tétele, a vállalkozások vidéki telephelyválasztásának ösztönzése, a vidéki városok, fõképp a regionális központok funkcióbõvülésének és versenyképességének erõsítése szükséges. A vidéki tér érdekérvényesítõ képességét erõsíti a régiók önállóságának fokozása és a regionalizmus folyamatainak erõsítése is. A harmonikusabb térszerkezet elérése érdekében Budapest nemzetközi jelentõségû szerepvállalását biztosítani kell, országon belül azonban az alacsonyabb térségi szintek fejlesztése érdekében a fõváros hatáskörének csökkentése kézenfekvõ feladat. A tartósan leszakadó és periférikus térségek gazdasági-társadalmi dinamizálása A legelmaradottabb térségek döntõ többsége nehezen megközelíthetõ, számottevõ városi központ nélküli rurális térség. Éppen ezért a felzárkóztatás alapját e térségek településeinek a városhálózatra való hathatós felfûzése, egy új, integrált város és vidéke rendszer megteremtése jelentheti. Ehhez mindenekelõtt az elérhetõség rendszereinek fejlesztése és a város-falu feladatmegosztás lehetõségeinek elmélyítése szükséges. A városok azon képességét kell ösztönözni, mellyel képesek ellátni tágabb környezetüket szolgáltatásaikkal, munkahellyel, míg a falvak esetében a lakófunkció megerõsítése, a rekreációs idegenforgalmi szerepük fejlesztése a legfontosabb. Ahol nincsen kellõ közelségben érdemi városi központ, ott ösztönözni kell ilyen központok létrejöttét, ill. megerõsödését. Elérendõ cél az elmaradott térségekben az aktivitás növelése, és a munkahelyteremtéssel járó fejlesztések ösztönzése (a legelmaradottabb vidékies térségekben kiemelten fontos terület továbbra is a mezõ- és erdõgazdálkodás – különösen az erdõtelepítés); helyi vállalkozások megerõsítése, a térségi igényekhez igazodó képzési rendszer megteremtése. A munkaerõpiacról kiszorultak integrálása érdekében foglalkoztatás és komplex munkaerõ-piaci programok támogatása szükséges. · Helyi (települési, kistérségi) szinten, valamint a fõbb településkategóriák között jelentkezõ, az alapvetõ életesélyek (közszolgáltatások elérhetõsége, kommunális infrastruktúra) terén fennálló egyenlõtlenségek mérséklése Az ország bármely pontján élõ állampolgár számára biztosítani kell az alapvetõ települési infrastrukturális feltételek (ivóvíz, villany, szilárd burkolatú út, szennyvíz- és hulladékkezelés stb.) rendelkezésre állását és az alapvetõ közszolgáltatások tömegközlekedéssel elfogadható idõn belüli elérhetõségét. További cél a közoktatás, a kulturális szolgáltatás, a szociális és szakorvosi ellátás, a foglalkoztatottság és az elérhetõségi viszonyok kistérségek közötti egyenlõtlenségeinek mérséklése. (A különbözõ méretû központokkal és lakosságszámmal rendelkezõ kistérségek között ugyanakkor a gazdasági teljesítmény, a nagyobb központokhoz kapcsolódó funkciók, stb. tekintetében nem reális célkitûzés a különbségek mérséklése). A kistérségek közötti nem kívánatos egyenlõtlenségek mérséklése – regionális szinten mûködõ rendszer megvalósulása esetén – elsõdlegesen a belsõ területi problémáikra „érzékeny” régiók feladatköre. III. 3. Fenntartható térségfejlõdés és örökségvédelem Magyarország földrajzi adottságaiból és átmeneti helyzetébõl adódóan európai összehasonlításban is különlegesen változatos táji, természeti és kulturális értékekkel, termelési hagyományokkal rendelkezik, amelyek jó része egyedülálló állapotban maradt meg. Ezek az értékek speciális táji és térségi adottságként az ott élõ – a jelen és a jövõ nemzedékeket magában foglaló – közösségek, a helyi társadalmi csoportok jólétét szolgálva a térségek megújulásának és fejlõdésének erõforrásai lehetnek, megõrzésük, hasznosításuk azonban csak a fenntartható fejlõdés elveire alapozottan biztosítható. A fenntartható fejlõdés középpontjában a társadalmi haladás, a szociális alapkérdések megoldása, azaz a tág értelemben vett szociális jólét elérése, megõrzése áll: a méltányos életfeltételek, megfelelõ életminõség biztosítása és javítása mindenki számára, beleértve az egészséghez, az egészséges környezethez, a szociális biztonsághoz, a társadalmi kohézióhoz szükséges feltételeket. A társadalmi jólét javítását, folytonos biztosítását szolgálja a gazdaság eszközrendszere. A társadalom érdekében, a társadalmi-gazdasági tevékenységek során tekintettel kell lenni a természeti környezet, a nem megújuló és a feltételesen megújuló erõforrások korlátjaira, a természeti rendszerek eltartó képességére, a fenntarthatósági szempontoknak érvényt biztosító közösségekre, a környezet védelme, a természet megõrzése tehát kulcsfontosságú a fenntartható fejlõdés szempontjából. Az egyes térségi rendszerek nagymértékben támaszkodnak a helyi erõforrásokra, melyek kiaknázása így fokozott óvatosságot, fenntarthatósági koordinációt kíván. A gazdaság rendszerszemléletû fejlesztése során általában is hangsúlyosan figyelembe kell venni az értékhordozó kultúrák, az ökoszisztémák sokszínûségének megõrzését, a környezet és a tájak terhelhetõségét, mivel – az etikai megfontolásokon túl – ezek erõforrásokat is jelentenek. A fenntarthatóság mindig meghatározott térbeli keretekben– térség, régió vagy földrajzi táj – vagyis területi megközelítéssel teremthetõ meg. Ebbõl adódóan a területfejlesztés különösen erõs hatással van a fenntarthatóság megvalósulására vagy ellehetetlenülésére. A fenntartható térségfejlõdés célja, hogy a fejlõdés térségenként oly módon valósuljon meg, hogy a környezeti, kulturális és természeti értékek védelme mellett biztosítsa a lakosság életminõségének fenntartását és javítását, az életminõség javulását eszközként szolgáló gazdaság számára alapot biztosító természeti és kulturális erõforrások harmonikus és kíméletes igénybevételét, figyelembe véve a régiók sajátos adottságait, hagyományait, azokat helyben értékké alakítva. Az OTK-nak – a hazai fenntartható fejlõdés stratégiai szempontjaival összhangban – célja, hogy a társadalmi jólét elérése és megtartása érdekében folytatott gazdaságfejlesztés a természeti erõforrások javuló hatásfokú felhasználásával, a környezetterhelés korlátozásával, csökkentésével menjen végbe. Egyúttal a gazdasági fejlõdésnek elõ kell segítenie – egyéb társadalmi követelmények mellett – a szociális kohézió erõsödését az ország térségein belül. A területfejlesztés célja, hogy a társadalom, a gazdaság és a környezet térbeli – kistérségi, regionális, és egyéb térségi szintû – rendszerei környezetileg, szociálisan és gazdaságilag egyaránt fenntarthatók legyenek, szolgálva az ott élõk – jelen és jövõ nemzedékek – közösségeinek jólétét, különös tekintettel annak minõségi dimenziójára. A harmonikus jövõképhez alapvetõen az alrendszerek (társadalmi, gazdasági, környezeti) helyi, térségi konfliktusainak kiküszöbölésével járul hozzá, kijelöli a fejlõdés kereteit és határait. Bizonyos, környezeti tényezõk által dominált térségek – pl. természetvédelmi, mûemlékvédelmi oltalom alatt álló területek – esetében indokolt a környezeti fenntarthatóság szempontjainak elõtérbe helyezése a társadalmi, gazdasági szempontokkal szemben. A fenntartható térségfejlõdés olyan térségi specifikumokat figyelembe vevõ fejlesztés eredményeképpen biztosítható, amelynek alapja az adott térség környezeti, természeti, gazdasági és kulturális erõforrásainak értékmegõrzõ hasznosítása. Ehhez elengedhetetlen a szubszidiaritás elvének megfelelõen a helyi önfenntartó rendszerek kiépülésének támogatása, valamint a helyi társadalom, gazdaság és környezet megújuló-képességének biztosítása. A fenntartható fejlõdés szempontjait figyelembe vevõ területi fejlesztéspolitika alapfeltételei: – a környezeti szakpolitikák fokozott integrációja a területi fejlesztésekben, átfogó környezetgazdálkodási szempontok és az integrált környezeti tervezés érvényesítése, a szakpolitikai irányelvek összhangjának megteremtése a különbözõ területi szinteken; – egyensúly biztosítása a környezet terhelhetõségét figyelembe vevõ gazdaságfejlesztés, az épített és a természeti környezet védelme, és a társadalmi kohézió erõsítése között; – integrált, térségspecifikus fejlesztéspolitika érvényesítése (szektorok, politikák, intézményi keret); – a helyi közösségi szervezõdések, társadalmi, szellemi, kulturális javak helyi erõforrásokra alapozott megõrzése és hasznosítása, a lakosság helyben tartása, a társadalmi egyenlõtlenségek csökkentése érdekében; – a fejlesztések során a táji, környezeti, természeti és egyéb helyi adottságoknak megfelelõ termelési módok elõnyben részesítése, a környezetkímélõ termelési, közlekedési rendszerek elõtérbe helyezése; – a fejlesztések során a hagyományos táj- és a határhasználat, a településrendszer, az antropogén tájelemek, a mûemlékek, a régészeti, történelmi, néprajzi örökség fennmaradásának és kibontakozásának biztosítása; – a potenciális szennyezõ forrásként jelentkezõ szennyvíz és hulladék korszerû technikával megvalósuló kezelése, ártalmatlanítása; – az öröklött környezetszennyezés felszámolása, kármentesítés; – mindezek érdekében a térségek speciális adottságainak teljes körû feltárása. A fenntartható fejlõdés elveit figyelembe vevõ térségfejlesztés csak akkor érheti el a célját, ha az ágazatok céljait átszövõ és a területi értékekre és adottságokra alapozó fejlesztéspolitikaként mûködik. Ezt biztosítja a részvételi elvû tervezés, amely kifejezett sajátossága a területi tervezési rendszereknek, s amellyel biztosítható, hogy a területfejlesztési tevékenység a szakpolitikák összehangolása révén megelõzze és kivédje a környezeti (természetes és antropogén eredetû) kockázatokat, hosszú távon is életképes és az értékeket, megújuló és eltartóképességet figyelembe vevõ beavatkozásokat támogasson, valamint a térségi és helyi adottságokra építkezõ munkahelyteremtõ, lakosságmegtartó beavatkozásokat részesítsen elõnyben. Így teremthetõ meg a fenntartható térségfejlõdés érvényesítéséhez elengedhetetlen, a nyilvánosság széles körét érintõ, közvetlen érdekeltség is. A természeti-környezeti, kulturális-társadalmi adottságok területi szervezõdése alkotja a tájat, amely nem társadalomszervezési, fejlesztési, hanem funkcionális területegység. A táji örökség komplex kategória, több területspecifikus természeti, kulturális elemet egyesít magában. A területfejlesztés szempontjából kiemelt fontosságú, hogy a táj egységes területi keretet nyújt ezeknek, ez a fenntarthatósági gondolatok terét is megadja. Két nagy alapkategóriája: a táji természeti és a táji kulturális örökség a legtöbbször szoros kölcsönkapcsolatban áll egymással. · A táji természeti örökség helyi-térségi megõrzése és hasznosítása A természeti örökség (a védett és nem védett természeti területek és ezek hálózata, az élõ és élettelen természeti és táji értékek, élõhelyek, fajok és közösségek, a biológiai sokféleség) az ipar, az intenzív mezõgazdaság, a közlekedés és urbanizáció, a tömegturizmus, valamint a természeti és antropogén krízishelyzetek hatásainak van kitéve. A hatások kockázatainak csökkentése és kivédése, a károk felszámolása a hatékony és a fenntartható fejlõdés elveit figyelembe vevõ térségfejlesztés fontos feladata, mert csak így biztosítható egyes térségtípusok táji adottságokra alapozott egyedi fejlesztéseinek eredményessége és a biodiverzitás fenntartása. Ezekben hangsúlyos szerepet kapnak a környezetkímélõ, természetközeli és energiahatékony beavatkozások, amelyek a lakosság életminõségét és egészségi állapotát pozitívan befolyásolják. Ezért a területfejlesztés célja különösen: – a táji-térségi illetve helyi identitás erõsítése, az ember és táj kapcsolatrendszerének újraélesztése, a helyben élõk ill. a helyi intézmények környezethez, természethez fûzõdõ és jogainak erõsítése, kötelességeinek nyilvánvalóvá tétele; – a táji értékek, mint számos térség fejlõdési erõforrásának természetkímélõ használata a rekreációs tevékenységek mûködtetése révén, az ökológiai rendszerek terhelhetõségének és sérülékenységének fokozott figyelembevételével; – a természeti örökséget veszélyeztetõ környezeti (természetes és antropogén eredetû) kockázatok kivédése integrált fejlesztési programokkal. Az elszennyezett és degradált területek rehabilitációjához való hozzájárulás; – a természeti örökségre alapozott egyedi fejlesztések megvalósítása – biotermesztés, természetközeli gazdálkodási módszerek bevezetése, hagyományos termelési módszerek újraélesztése, bemutatása, ökoturizmus, szolgáltató- és bemutatóközpontok, natúrparkok, tájházak, környezetvédelmi infrastruktúra létesítésével – a védelmi szempontok és az elõvigyázatosság figyelembe vételével; – az országos ökológiai hálózat kialakításának és fenntartásának támogatása. · A kulturális örökség és a társadalmi identitás helyi-térségi értéknövelõ kezelése és erõsítése A táji kulturális örökség – mely magában foglalja az épített, a tárgyi és a szellemi kulturális örökséget – közvetlenül vagy közvetetten szellemi vagy tárgyi-anyagi erõforrás, s mint ilyen, gazdasági tényezõ. A kulturális örökség a települési, a térségi, a nemzeti és az európai identitás egyik sarokköve, az egyik legfontosabb közösségi-kulturális, környezeti és gazdasági jelentõséggel bíró térségi erõforrás, ezért a területfejlesztésnek azt integrált, összetett módon kell kezelnie. Területfejlesztési szempontból egyaránt fontos a védelme, annak érdekében, hogy hosszú távon is erõforrás maradjon, valamint a fenntartható fejlesztése, azaz hogy a fejlesztési projektek épülhetnek a benne rejlõ erõforrások kiaknázására és örökségi értékeinek kiteljesítésére, illetve további örökségértékek generálására. A kulturális örökség megõrzése, értékeinek kiteljesítése és a társadalmi identitás térségi erõsítése a fenntarthatóság fontos tényezõi, hiszen a jövõ generációja számára õrzik meg a múlt és a jelenkor értékeit, ezzel biztosítva a tudás és hagyományok térségi jellegzetességeinek fennmaradását. Ezért a területfejlesztés célja különösen: – a népi építészet, kézmûvesség és gazdálkodási kultúra fennmaradásának elõsegítése, a hagyományos mesterségek felélesztése, értékké alakítása, az ezekre alapozott piacteremtés; – a különbözõ településtípusokat és tájakat egyedi arculatúvá tevõ építészeti stílusok és településkarakterek, településszerkezeti jellemzõk, a történelmi városközpontok, településközpontok fennmaradásának biztosítása; – az UNESCO Világörökség területek egyedi értékeire alapozott turisztikai fejlesztése; – a kulturális örökség kisugárzásának erõsítése és fennmaradásának érdekében a kulturális örökségi láncba szervezhetõ kulturális örökségi turizmus céltárgyai (örökségi értékek és emlékek) védelmének, fenntartható hasznosításának, és az oktatási, mûvelõdési és kulturális intézmények kulturális örökségi központokhoz történõ szerves integrálásának biztosítása; – tájképi értékû kulturális örökségi területeken a hagyományos mûvelési és beépítési mód megváltoztatásához kapcsolódó engedélyezés szigorítása; a tájkarakter esetleges megváltoztatása esetén a tájterhelhetõség vizsgálata, a régészeti és mûemléki szempontok figyelembevétele; – a felújítási eszközök koncentrálása a kiemelkedõ értékû mûemléki magterületek erõforrás szerepének elõsegítéséért; – a hagyományokra építõ és a helyi örökségértékek védelmére életre hívott civil kezdeményezések támogatása. A lakosság aktivizálása a helyi és térségi érdekérvényesítés és döntéshozatal folyamatában. Az épített és természeti környezet megóvására irányuló felelõsség kialakítása, a történeti környezet erkölcsi avulásának megállítása, az emberek attitûdjének pozitív megváltoztatása; – a nemzetiségi térségek, települések arculatának erõsítése, karakterisztikus nemzetiségi kultúrák megõrzése, erõforrás-potenciáljának kialakítása. A helyi és üdülõlakosság együttmûködéseinek elõsegítése. · Az erõforrások fenntartható használatát biztosító fejlesztéspolitika megvalósítása A területfejlesztési tevékenység a társadalmi jólét biztosítása érdekében nem hagyhatja figyelmen kívül az erõforrások magas szintû védelmét és ezek megújuló képességére épülõ, hosszú távú használatának biztosítását. Az egyes térségek adottságainak megfelelõen biztosítani szükséges az erõforrásokhoz való méltányos és a jövõ generációk érdekét is tekintetbe vevõ hozzáférést úgy, hogy az ne veszélyeztesse a rendelkezésre álló erõforrások természetes megújulását és a környezet, illetve a környezeti elemek minõségét. Ezért a területfejlesztés célja különösen: – a helyi anyag és energiagazdálkodási rendszereknek az ökológiai terhelhetõségéhez igazodó kialakítása, a körforgás térségben záródó ciklusaival. A környezetileg különösen érzékeny és a természetvédelmi területek esetében a környezeti fenntarthatóság követelményeinek kiemelt érvényesítése; – az elnéptelenedõ települések és térségek vonzerejének növelése a lakosság helyben maradásának és életminõség-javulásának biztosítása érdekében. A táji és helyi adottságok elõtérbe helyezésével a megújuló erõforrások és alapanyagok hasznosításának ösztönzése, a nem megújuló erõforrások értékmegtartó hasznosítása; – az alternatív természeti erõforrások és energianyerési lehetõségek feltárása és hasznosítása, az energiahatékonyság és energiatakarékosság javítása, a környezetkímélõ és természetközeli technológiák és eljárások elterjesztése; – a helyi piacok mûködésének ösztönzése a megújuló alapanyagok felhasználásával és ezek helyben történõ, értéknövelõ feldolgozásával és minõségi termékké való elõállításával; – a környezetileg különösen érzékeny és veszélyeztetett térségekben a környezetintegrált területfejlesztés fokozott érvényesítése: mezõ-, és erdõgazdálkodás, a vízgazdálkodás, a környezet- és természetvédelem összehangolt komplex fejlesztési programjainak kialakítása és végrehajtása. Az éghajlatváltozás lehetséges hatásaira való megelõzõ felkészülés, az árvizek, belvizek és az aszályok környezeti elemeket, természeti erõforrásokat, népességet és gazdasági javakat veszélyeztetõ hatásainak megelõzése, az esetlegesen keletkezõ károk enyhítése; – a nemzetközi együttmûködés fejlesztése a határokon átterjedõ és a környezeti elemeket, természeti és kulturális erõforrásokat, népességet és gazdasági javakat veszélyeztetõ hatások és kockázatok megelõzésére és kivédésére; – az ország minél több térségében fel kell tárni a táji területi rendszerek mûködését, változási tendenciáikat, kataszterbe kell venni a térségek természeti környezet értékeit; – térinformatikai alapú, integrált területi környezeti információs rendszerek hálózatát kell felállítani, melyek alkalmasak az EU és OECD igényeknek is megfelelõ és széleskörû adatszolgáltatásra és kapcsolatuk biztosított más e-közigazgatási, területirányítási, területi információs rendszerekhez (pl. TeIR-hez). III. 4. Területi integrálódás Európába A területi tervezés hatóköre az EU csatlakozás után immár nem állhat meg az országhatárnál. Az új, nyitott területpolitikának kiemelten kell kezelnie az ország nemzetközi kapcsolataiból (nemzetközi integráció), ezen belül különösen az Európai Uniós tagságunkból (európai integráció) adódó lehetõségeket és kötelezettségeket, valamint a sajátos földrajzi helyzetbõl (közép-európai és kárpátmedencei integráció), ezen belül kiemelten hazánk történelmi fejlõdésébõl adódó nemzeti sajátosságokat és feladatokat is (nemzeti integráció/k). Az európai integráció folyamata a magyarság és az európaiság egymást erõsítõ közösségének, Európa és a magyarság, valamint Közép-Európa és a Kárpát-medence újraegyesítésének modern kerete, ahol a politikai, intézményi, jogi és területi határok elválasztó jellege mérséklõdik, az Unión belüli tagállamok között pedig fokozatosan megszûnik. Alapvetõ célkitûzés a magyar területfejlesztési politikában a politikai integráció után immár az ország szûkebb és tágabb környezetével (európai, közép-európai és kárpát-medencei) való funkcionális integrálódás tudatos és innovatív kiterjesztése idõben, térben, mélységben, minõségben, hatékonyságban és eredményességében, az ország fizikai bekapcsolása az európai vérkeringésbe, valamint az uniós kohéziós, regionális és szakpolitikákkal való minél erõsebb összhang megteremtése. Kiemelten fontos feladat az Európai Uniós integrációból adódó lehetõségek hatékonyabb kihasználása és a nemzeti érdekérvényesítés erõsítése. Ugyancsak fontos cél az uniós kohéziós, regionális és szakpolitikákkal való minél erõsebb összhang megteremtése, a magyar fejlesztési politika határozottabb érdekérvényesítõ képességének megvalósítása, az uniós és kiemelten a szomszédos országokkal folytatott aktív partnerség keretében a közösségi források minél hatékonyabb felhasználása, valamint az EU fejlesztési és területi tervezési gyakorlatából való tanulás hangsúlyozása. Ugyanakkor fontos célunk részt venni az Unióhoz a késõbbiekben csatlakozó országok felkészítésében. Az Európába történõ szervesebb beilleszkedés célkitûzése nem korlátozódhat a jelenlegi Európai Unió területére. Kiemelt feladatként kell kezelni az ország kedvezõ és sajátos földrajzi helyzetébõl és adottságaiból adódó lehetõségek kihasználását, a kiterjedt nemzetközi kapcsolatok bõvítését, valamint a szomszédos országok, kiemelten azok magyarok lakta területeivel való különbözõ szintû és formájú határon átnyúló és határ menti fejlesztési és együttmûködési kapcsolatok, hálózatok revitalizálását és megerõsítését. Részcélok: A megújuló területfejlesztési politika az európai integrálódás jegyében az alábbi célokat tûzi ki: · Magyarország integrációja az európai gazdasági térbe fõként a transzeurópai közlekedési hálózatok hazai fejlesztésével és a nemzetközi kutatási, tervezési programokban való intenzív részvétellel Az ország transznacionális együttmûködéseit az alábbiak jellemzik: – csatlakozás a fejlettebb, nyugat-európai növekedési zónákhoz, – a környezetbarát közlekedési rendszerek fejlesztésével logisztikai szerep erõsítése a közép-európai térségben, – tudásátadó szerep és gazdasági befolyás erõsítése a délkelet-európai térségben. Cél, hogy felgyorsuljon hazánk funkcionális integrálódása Európa, különösen Közép-Európa gazdasági, társadalmi és infrastrukturális térszerkezetébe, a globális tudás-, információ- és innováció-alapú gazdaságba és társadalomba, valamint a nemzetközi kulturális, területi és regionális együttmûködési folyamatokba. A részcél megvalósulását az alábbi fejlesztési feladatok szolgálják: – minõségileg magasabb szintû integrálódás az európai magisztrális hálózati rendszerekbe (kiemelten transzeurópai és közép-európai infrastrukturális hálózatok); – intenzívebb kapcsolódás a nemzetközi, fõként európai és közép-európai transznacionális terület- és regionális fejlesztési, hálózattervezési, együttmûködési és fejlesztési folyamatokba (kiemelten a Cadses térség, és egyéb közép-európai országok); – a különbözõ területi szintek (pl. települések, régiók), és a területfejlesztési szakmai szereplõk transznacionális és nemzetközi együttmûködési hálózatainak támogatása (eurorégiók, klaszterek, ”eurocities”, stb.). – a nemzetközi migrációs folyamatok tudatos kihasználása (a hozzáadott érték elvû befogadás-stratégia mentén szakma- és régióspecifikus letelepítési programok kidolgozása) A magyar siker kulcsa az intenzív nemzetközi együttmûködés, ezért minden szinten támogatni kell a kölcsönös elõnyökön nyugvó nemzetközi területfejlesztési, tervezési, kutatási, fejlesztési, innovációs és egyéb társadalmi-gazdasági hálózati együttmûködést és partnerséget. · A határ menti és határon átnyúló együttmûködések lehetõségeinek bõvítése a határ menti településközi, ezen belül intézményi, vállalkozói, civil kapcsolatok ösztönzésével, valamint az EU támogatási programok hatékony felhasználásával Magyarország központi földrajzi és stratégiai helyzeténél fogva a jövõben – az Európai Unió új szomszédsági politikájával összhangban – vezetõ koordinációs, szervezõ, információs szerepet játszhat a határok megnyílásával egységesülõ kárpát-medencei térség fejlõdésében, a területi integrációt erõsítõ határ menti, határon átnyúló interregionális és transzregionális fejlesztési együttmûködések tervezésében, szervezésében és végrehajtásában. A határon átnyúló együttmûködések és feléledõ kapcsolatrendszerek közép- és hosszú távon megteremtik a Kárpát-medencében korábban szorosabb egységet képezõ régiók, megyék, természetes vonzáskörzetek újraéledését, továbbá lehetõvé teszik számos jelenleg perifériális helyzetben lévõ területnek a fejlõdési vérkeringésbe való bekapcsolódását. A környezõ országok csatlakozása révén a határok átjárhatósága javul, ami kiváló lehetõséget nyújt a hagyományos településközi, gazdasági kapcsolatok újjáélesztésére. A határ menti együttmûködésekben különös hangsúlyt kell helyezni a kulturális kapcsolatok erõsítésére, valamint a környezetvédelmi és természeti katasztrófa megelõzési intézkedésekre. Elérendõ cél, hogy hatékony és eredményes együttmûködés keretében több szinten és intenzíven kapcsolódó integrált határ menti térségek jöjjenek létre. A részcél megvalósulását az alábbi fejlesztési feladatok szolgálják: – közös kárpát-medencei területi tervezési és fejlesztési együttmûködések, valamint közös stratégiák és fejlesztési programok kidolgozása, megvalósítása, s a határon átnyúló fejlesztési feladatokat hatékonyan ellátni képes közös intézményrendszer kialakítása; – az egyes határ menti-, valamint a hasonló problémával küzdõ térségek összehangolt és integrált fejlesztésének biztosítása érdekében transzés interregionális együttmûködések, valamint közös fejlesztések hazai támogatásának biztosítása, ösztönzése; – országhatáron átnyúló fejlesztési és szakmai együttmûködések létrejöttének hazai támogatása (új térségi együttmûködési és fejlesztési formák). – a transzferrégiók és kapuvárosok gazdaság- és társadalomszervezõ szerepének, valamint hálózati együttmûködési képességének erõsítése. · A nemzeti integrációk és a nemzetiségi fejlesztési együttmûködések elõsegítése A hazai nemzetközi területfejlesztési politikai, ill. -fejlesztési együttmûködéseknek a következõ években kiemelt célja az érintett országok szakmai szervezeteivel szorosan együttmûködve az anyaországi fejlesztési források és támogatások bevonása és integrálása a határon túli kisebbségi területek, különös tekintettel a határon túli magyar lakta területek fejlõdésébe. Ehhez elengedhetetlen a hazai területfejlesztés szakmai részvétele mellett egy eurokonform mintaértékû fejlesztéspolitikai modell (tervezés-programozás-támogatásfejlesztés) kialakítása, és ennek keretében a magyar-magyar, határon átnyúló, beavatkozási térségenként differenciált, nemzeti fejlesztési programokban testet öltõ és fenntartható fejlesztési modell mûködési alapjainak (intézményi, pénzügyi, szervezeti és szakmai) megteremtése. Magyarországnak emellett kiemelt feladata a hazánkban élõ kisebbségek kultúrájának, identitásának megõrzése, a gazdasági, társadalmi fejlõdésüknek, területi és nemzeti integrációjuknak határon átnyúló támogatásának proaktív elõmozdítása. Ennek keretében megvalósulhat a magyarországi kisebbségek által lakott térségek, települések fejlõdésének határon túli anyaországi program- és projektalapú támogatása. A részcél megvalósulását az alábbi fejlesztési feladatok szolgálják: – a nemzeti integráció és a nemzeti területfejlesztési együttmûködés szakmapolitikai és mûködési alapjainak megteremtése; – határon átnyúló nemzeti fejlesztési alapok (pl. gazdaságfejlesztési, befektetési, garancia alapok) és a határon túli túlnyomóan magyarok lakta területek integrált térségi fejlesztési programjainak a létrehozása (pl. Székelyföldi Operatív Program), valamint az integrált projekt alapú támogatások, illetve szakmai támogatás (pl. intézményfejlesztés, szakmai, módszertani segítségnyújtás) feltételeinek a megteremtése; – a Magyarországon élõ kisebbségek által lakott térségek, települések fejlesztése az anyaországi támogatások fogadását ösztönzõ feltételek kialakításával. Magyarország területi integrálódásának fõbb dimenziói Jelmagyarázat: Növekedési tengely Fõváros, országos központ Budapest kisugárzó zónája Fejlesztési pólus Határon átnyúló vonzáskörzet és városkapcsolat Alközpont III. 5. Decentralizáció és regionalizmus A jövõképben megfogalmazott harmonikus területi szerkezetû és versenyképes Magyarország létrejöttét csak decentralizált fejlesztéspolitika valósíthatja meg hatékonyan. A megújuló magyar területfejlesztési politika éppen ezért céljai között határozottan felvállalja az érdemi decentralizáció, kiemelten a regionalizmus és a regionális berendezkedés kialakításának teljes fejlesztéspolitikát átható ügyét, mint az ország hatékony mûködésének, fejlesztésének kiemelt területszervezési feladatát. A területfejlesztési politika határozottan állást foglal az érdemi decentralizáció mellett, mely alkalmazása szükséges annak érdekében, hogy: – a területi versenyképesség javításának érvényesítéséhez a helyi sajátosságokra, versenyelõnyökre építõ hálózati alapon szervezõdõ ágazati, illetve területi fejlesztési célok, programok kidolgozásra és megvalósításra kerüljenek; – a területi felzárkózás elõmozdításához a társadalmi-gazdasági szempontból elmaradott térségek feltárják belsõ erõforrásaikat, melyre építve megvalósítják fejlesztési célkitûzéseiket; – a fenntartható térségi fejlõdés elõsegítéséhez a helyi identitásra építve és a természeti, kulturális értékek figyelembe vétele mellett formálódjanak az erõforrás-kímélõ helyi fejlesztési célok és a kapcsolódó eszközök; – a nemzetközi együttmûködésekben való hatékony és közvetlen részvétel biztosítva legyen. A decentralizáció folyamata kettõs területszervezési folyamatot takar, mely az egyes térségi szintek között jelentõsen hozzájárul a szubszidiaritás elve szerinti, lehetõ leghatékonyabb feladatmegosztás és együttmûködés kialakításához. A decentralizáció érvényesítése az ország hatékony mûködése érdekében alapvetõen három szinten eredményez fejlesztéspolitikai változásokat: – országos szinten a decentralizáción alapuló regionális átalakulás érdemi megvalósítása; – regionális szinten a kistérségi részvételen alapuló decentralizáció megvalósítása; – a települési szint saját fejlesztési forrásainak bõvítése. A decentralizáción alapuló regionális átalakulás az ország számára olyan alapvetõ, a teljes fejlesztéspolitikát átható modernizációs lépés, amely az ország hatékony fejlesztésének és területi mûködésének egyik sarokköve. A cél hozzájárulni egy olyan regionális államberendezkedés kialakításához, amelyben az önkormányzati alapon szervezõdõ régiók saját forrásokkal rendelkeznek és a szubszidiaritás, partnerség elvét érvényesítve a régió szintjén kezelhetõ társadalomszervezési és -fejlesztési feladatokat önállóan, az országos szakpolitikákkal és fejlesztéspolitikával szoros összhangban látják el. A fejlesztéspolitika elsõdleges területi egysége a jövõben az ország hét NUTS2 szintû régiója, amelyek a decentralizált fejlesztéspolitikának, az ágazatok területi integrációjának elsõdleges szintjét jelentik. A hét régió a korábbi tervezési statisztikai funkció mellett határozott fejlesztéspolitikai szerepet kap. Növekszik a szerepe az alulról jövõ kezdeményezéseket hatékonyan megjelenítõ, integrált térségi fejlesztéseket megvalósítani képes kistérségi szintnek is. A regionalizáció folyamatát számos tényezõ motiválja, így: · a politika növekvõ legitimációs igénye: a hiányzó polgárközelséggel keletkezõ demokráciadeficit kezelésére az EU-ban alkalmasnak tûnt a „Régiók Európája” jelszó megjelenése; · a politikai hatalommegosztás új igénye: regionális szinten megvalósulhat a színesebb és eredményesebb hatalommegosztás, így a politikum számára a regionális szint a közhatalom gyakorlásának új alternatívájává válhat (regionális kormányzás); · az állam-társadalom viszony újrarendezésének igénye a decentralizáció jegyében: a problémák mind összetettebbé válásával a viszony újrarendezésében a kiutat azok a módszerek jelentik (fiskális föderalizmus, decentralizálás, dekoncentráció, kooperáció, közösségszervezés, partnerség, teljességre törekvõ szemlélet, kormányzás, hálózatosodás), amelyeket összefoglaló néven regionalizációnak nevezünk; · a gazdaság mûködésének és a közhatalom gyakorlásának hálózatosodási igénye: egyre nagyobb szerepet kap a közhatalmi (államigazgatás, önkormányzati szféra) és a nem közhatalmi (társadalmi és gazdasági szféra) szereplõk partnerségen alapuló, hálózatos együttmûködése. Ezt a trendet erõsítik a gazdaságszervezés új formái és a modern nagyvállalatok szervezeti struktúrája is (hálózatok, klaszterek, virtuális vállalatok); A regionális tervezési és programozási szint megerõsítése célszerûvé teszi a közigazgatási rendszer átalakítását, a regionális szintû intézményrendszer megerõsítését, a meglévõk mûködésének regionális szintû koordinálását. Reális célként egyelõre elsõsorban a delegált, ill. dekoncentrált szervezetek megerõsítése és mûködésük fokozott összehangolása vehetõ számításba. E folyamat végsõ, távlati célja azonban hozzájárulni a regionális demokrácia kiteljesedéséhez, ezen belül is a regionális önkormányzatok megteremtéséhez. A területfejlesztési politika legfontosabb szintjei a jövõben a régió, a kistérség és az annál kisebb, összetartozó és kooperáló településcsoport lehet. Regionális szinten a kistérségi részvételen alapuló decentralizáció megvalósítása a területfejlesztési politika hatékony mûködésének, a hatékony regionális szintû fejlesztésnek és a helyi feladatok hatékony szervezésének, irányításának alapfeltétele. A kistérségi szint szakmai, szervezeti és pénzügyi megerõsítése elengedhetetlen a kistérségi és regionális szintû fejlesztési célok, a decentralizált szakmai fejlesztési programok keretei között az ágazati fejlesztési célok, valamint az integrált térségfejlesztési programok sikeres megvalósításához. Részcélok: Az OTK határozottan állást foglal a regionális berendezkedésû államszervezõdés és az érdemi decentralizáció mellett, melynek legfontosabb letéteményesei: 1. hosszú távon hozzájárulni a saját forrásokkal rendelkezõ regionális önkormányzatok kialakításához, 2. közép- és rövidtávon a területfejlesztési régiók megerõsítése, továbbá 3. a regionalizmus, a regionális hálózatépítés és a regionális partnerség támogatása, valamint 4. a kistérségi szint érdemi térségszervezési részvételt biztosító megerõsítése. Ehhez mindenekelõtt az alábbi célok támogatása szükséges: · Regionális berendezkedésû államszervezõdés és érdemi decentralizáció A fejlesztéspolitika számára meghatározó fontosságú a regionális önkormányzatok kialakítása és ezzel együtt a regionális közigazgatási reform megvalósítása, hiszen egyedül csak a közvetlenül választott, törvény által szabályozott feladatkörrel és a feladatok megfelelõ színvonalon való ellátását biztosító, saját forrással, valamint az ehhez kapcsolódó adókivetési jogkörrel rendelkezõ regionális önkormányzatok tekinthetõk legitim és kellõ súlyú partnereknek az ágazatokkal és a központi igazgatási szintekkel szemben. Az önálló regionális szint megerõsítése, a regionális önkormányzatok létrehozása annak lehetõségét jelenti, hogy legyen általános felhatalmazású és hatáskörû regionális szereplõ, amelyik legitim módon képviseli a régió polgárainak érdekeit, feladata a régió irányítása és fejlesztése, valamint a fejlesztési elképzelések hatékony társadalmasítása, az ágazati fejlesztések területi koordinációjának biztosítása. A régió ebben az értelemben önkormányzati jogosítványokkal felruházott területi egységgé válik, amely az autonóm fejlesztéspolitika megvalósításához önálló finanszírozási forrásokkal rendelkezik, és ezen keresztül biztosítja a régió fenntartható gazdasági növekedését, fejlesztését, a térszerkezet korszerûsítését, valamint a régión belül a regionális partnerség és szolidaritás elvének érvényesülését. · Regionális fejlesztéspolitika, regionális tervezés és regionális programozás A regionális fejlesztéspolitika a régiók számára önálló, önmaguk által irányított és felelõs fejlõdést tesz lehetõvé. Ez a politika a régiók sajátosságaira épít, az egyes fejlõdési komponensek, ágazati érdekek helyett az integráltságra és a koordinációra helyezi a hangsúlyt, így az nem a régiók számára kialakított, hanem a régiókban mûködõ politika. A részcél megvalósulását az alábbi fejlesztési feladatok szolgálják: – a régiónkénti önálló regionális operatív programok kialakítása; – az önálló regionális fejlesztéshez, tervezéshez és programvégrehajtáshoz szükséges jogi, intézményi, szervezeti, pénzügyi, tervezés-módszertani feltételek megteremtése; – a regionális fejlesztési tervek megalapozásához, az eredményes végrehajthatóságához és a regionális integráció sikeres megvalósulásához a regionális, települési, és kistérségi szint hatékony tervezési, fejlesztési együttmûködésének a megteremtése szükséges. Ezek mellett nélkülözhetetlen a regionális tervezési, programozási, fejlesztési és pályázati partnerség biztosítása is; – a regionális és ágazati érdekek összhangjának megteremtése az ágazati és a regionális politikák, tervek, programok, fejlesztések tervezése és megvalósítása során; – a területi intézményrendszer fejlesztése során a dekoncentráció helyett a decentralizáció erõsítését kell ösztönözni. · Regionalizmus A tervezés és a fejlesztés regionális partnerségi rendszere mindenképpen erõsítendõ, akkor is, ha egyelõre nem jönnek létre a regionális önkormányzatok. A magyar régiók hálózati versenyképességének (regionális hálózati, intézményi és szervezeti versenyképesség) biztosításához meg kell teremteni a hazai régiók hosszú távú regionális hálózati együttmûködési kereteit, a regionális partnerség szervezeti kereteit, valamint a regionalizmus, az integráció, a regionális identitás és a regionális kohézió erõsítésének alapjait. A régió irányítási testületeinek, hivatali és fejlesztési szervezeteinek, mint hálózati szervezõ és közvetítõ központoknak alapvetõ rendeltetése az egymással, valamint a régió önkormányzataival és egyéb szereplõivel való kapcsolatok kiépítése. Ez azért is fontos, mert a régió, mint mesterséges képzõdmény még nem épül igazi hálózatokra, jóllehet ezek kiépültsége a régió erejének igazi záloga. A regionális hálózati versenyképesség szervezeti, szervezési megalapozása szempontjából a következõ elemek fejlesztésének fontossága emelendõ ki: – stratégiai szövetségek; – köz- és magánszektor partnersége; – ágazati koordináció; – a térségi szereplõk bevonása és koordinációja; – a közszektor vállalkozói szerepvállalása; – a helyi, szakmai és civil szereplõk bevonása az aktuális problémák megoldásába; – a szinergia támogatása, erõsítése, regionális és rendszerintegráció; – a belsõ erõforrásokra támaszkodó, az önerõre is építõ, a perifériákról kiinduló fejlesztési felfogás és az „alulról építkezés” elve; – szervezeti megújulási képesség; – a regionális tudat és a regionalizmus erõsítése. A regionális intézmények feladata ezeknek a képességeknek a katalizálása, a különbözõ fejlesztési források és szereplõk integrálása, a hálózatok kiépítésének a segítése. · A kistérségi szint érdemi térségszervezési részvételt biztosító megerõsítése A kistérség a térségi önszervezõdés legfontosabb színtere, ilyen értelemben a szubszidiaritás, a decentralizáció és a helyi partnerség meghatározó szintje. A fejlett nyugati példák igazolják, hogy az érdemi regionális fejlesztés ott a legsikeresebb, ahol a regionális menedzsmentszervezetek alatt – mellett – kistérségi szinten jó infrastruktúrával, hatáskörrel és jövedelemmel ellátott menedzsmentszervezetek, ügynökségek felelnek a kistérségi fejlesztésekért. Az integrált térségfejlesztési programok mentén történõ fejlesztési elv fejlesztéspolitikai érvényre juttatásához elengedhetetlen a kistérségi szint szakmai, szervezeti és pénzügyi megerõsítése. Jól képzett menedzsment szervezetek nélkül a kistérségi szint alkalmatlan a helyi feladatok irányítására, a közszolgáltatások hatékony megszervezésére és a fejlesztések, valamint integrált fejlesztési programok kialakítására és megvalósítására. A részcél megvalósulását az alábbi fejlesztési feladatok szolgálják: – kistérségi menedzsment szervezetek felállítása és szakmai, szervezeti, infrastrukturális és pénzügyi megerõsítése; – kistérségi integrált fejlesztési programok készítése; – a közszolgáltatási feladatok kistérségi szintû hatékony megszervezése és fejlesztése (többcélú kistérségi közösségi központok létrehozása); – kistérségi együttmûködési kapcsolatok és a belsõ kohézió, a térségi tudat erõsítése. A decentralizáció érvényesüléséhez fontos, hogy a települések fejlesztési forrásai is bõvüljenek, annak érdekében, hogy lokális jelentõségû fejlesztésekhez saját forrásokkal, pályázataikhoz önerõvel rendelkezzenek. IV. ORSZÁGOS TERÜLETI CÉLOK 2013-IG A jövõkép és az átfogó célok megvalósulása érdekében – figyelembe véve az OFK stratégiai céljait is – középtávon az ország szempontjából meghatározó területi célok teljesülése szükséges, melyek az alábbiak: IV. 1. Versenyképes budapesti metropolisz-térség A fõváros és elõvárosi gyûrû alkotta budapesti agglomeráció az ország legversenyképesebb területe, legfontosabb kapcsolódási pontja, amely egyedülállóan alkalmas arra, hogy rajta keresztül hazánk egésze bekapcsolódjon az európai, ill. a globális gazdasági, társadalmi, kulturális vérkeringésbe. Számos funkciójából adódóan nem a hazai térségekkel, hanem más, elsõsorban közép-európai, nagyvárosi térségekkel kell versenyeznie. Budapest nemzetközi versenyképessége, és az ország többi régiójával való együttmûködésének (kompetencia- és munkamegosztás, elérhetõség, kooperáció, stb. révén) hatékonysága alapvetõen befolyásolja az ország egészének, s minden egyes régiójának fejlõdési pályáját. Az ország legnépesebb, erõs elõvárosi térséggel rendelkezõ agglomerációjában elengedhetetlen az élhetõ nagyváros és térsége harmonikus együttmûködési rendszerének megteremtése. Alapvetõ célkitûzés, hogy a budapesti metropolisz-térség harmonikus együttmûködésben, nemzetközi gazdasági, kereskedelmi-pénzügyi és kulturális-idegenforgalmi szerepköre révén versenyképes nagyváros, a közép-európai térség meghatározó, a kelet-közép európai térség vezetõ szervezõközpontja, a Kárpát-medence gazdasági centruma legyen. Budapest térségének információmenedzselési és gazdaságszervezési funkciói révén Nyugat-Európa számára a Balkán és részben Kelet-Európa térségének legfontosabb gazdasági kapujává kell válnia, páneurópai összefüggésben központi funkciókat hordozva. Ehhez elengedhetetlen, hogy nemzetközi téren is vonzóbb várossá váljon, lakóinak is élhetõbb városi környezetet biztosítson. Szintén fontos, hogy szûkebb, kárpát-medencei és országos vonzáskörzetében a fejlõdést terjeszteni tudó szerves kapcsolatrendszere révén képes legyen megosztani a növekedés bizonyos erõforrásait és egyes nagyvárosi terheket az ország többi részével. Részcélok: – Budapest gazdaságszervezõ, nemzetközi jelentõségû pénzügyi-szolgáltató, K+F központ szerepének és az európai gazdaságba való szerves bekapcsolódásának megerõsítése; A transznacionális vállalatok, különösen a pénzügyi és üzleti szolgáltató vállalatok közép- és kelet-közép európai, illetve a Balkán és Kelet-Európa térségére is ható irányítási-szervezési, K+F központjai megtelepedésének ösztönzése; A nemzetközi versenyképesség fokozása érdekében az európai gazdaságba való szerves, elmélyült bekapcsolódás kiemelt fontosságú. Ehhez szükséges a közlekedési kapcsolatok mellett a szerves gazdasági kapcsolatok kiépülése is. – Budapest kapuvárosi szerepének erõsítése az Európai Unió és a Balkán, valamint Kelet-Európa között; Ez egyúttal megköveteli Budapest kiemelkedõ szerepét a délkelet-európai térség felzárkóztatásában, Bécs hasonló szerepköreinek átvételével, illetve megosztásával. – A központi szerephez szükséges infrastrukturális és szolgáltatási fejlesztések ösztönzése; A metropolisz infrastruktúra fejlesztése a személyforgalom, az információ és kommunikáció technológiai, magas szintû üzleti infrastruktúra fejlesztések terén kell, hogy leginkább megnyilvánuljon. A logisztika, a közlekedési és a mûszaki infrastruktúra fejlesztése során a város tehermentesítése, valamint az ország más térségi lehetõségeinek kihasználása, egyes terhes funkciók leosztása fontos, kerülve az anyag és energiaáramlás további, túlzott helyi koncentrációját. – Tudás-ipar és a magasan kvalifikált munkaerõ-megtartó képességének növelése nemzetközi viszonylatban; A részcél a helyi, nemzetközi jelentõségû felsõoktatási kínálatra épített organikus tudásbázis növelésével, az ország többi tudásközpontjával is szorosan kooperáló K+F és kooperációs kutatási aktivitás bõvítésével együtt érhetõ el. – High-tech iparágak és a kiemelkedõen magas hozzáadott értéket elõállító tevékenységek ösztönzése; – Magas szintû üzleti, IKT és személyi szolgáltatások fejlesztése, melyek révén Budapest nemzetközi versenyképessége nagyban javulhat; – Nemzetközi turisztikai és kulturális központ szerep erõsítése; Egy világvároshoz méltóan sokszínû, ugyanakkor sajátos helyi erõforrásokra épített kínálat megteremtésével, a nemzetközileg is kiemelkedõ fürdõvárosi szerep és élénk kulturális élet újraéledésének ösztönzésével, a térség nagyvárosaival (Bécs-Prága- Pozsony-Krakkó) kialakított kulturális együttmûködés erõsítésével; – Az élhetõ város megteremtése, mely a minõségi életet lehetõvé tevõ egészséges lakókörnyezet kialakításán, a pihenés és felüdülés tereinek bõvítésén és minõségi fejlesztésén alapul. Mindez az elkerülhetetlen nagyvárosi környezeti feszültségek és környezetszennyezés csökkentését igényli. Szükséges a funkcióvesztett területek revitalizálása, a városon belüli ipari (barnamezõk), és lakófunkciójú válságterek (slumosodó városrészek, lakótelepek) folyamatos rehabilitációja, funkciókkal való megtöltése, illetve a városon belüli és a várost körülvevõ zöldterületek védelme és lehetõség szerinti növelése; – Az agglomerációs települések fizikai összenövésének megakadályozása, a zöldmezõs beruházások és a belterületbe vonások korlátozásával, a fõváros körüli zöld területek védelmével, ill. növelésével cél egy kiegyensúlyozott zöldfelületi rendszer, ökológiai és rekreációs „zöld gyûrû” kialakítása. (Budai-hegység, Pilis, Visegrádihegység, Gödöllõi-dombság, Ócsai TVK, Duna-mente, Tétényi-fennsík, stb.); E gyûrûben biztosítani kell egyrészt a köztes mezõ- és erdõgazdálkodási zöldterületek ökológiai célú hasznosulását, másrészt a fõváros számára minõségi rekreációs lehetõségek – a fenntarthatóság szempontjaival összhangban álló – széles körét (pl. kerékpáros-, vízi-, horgász-, lovassport és turizmus, természetjárás, vízi turizmus, stb.), lehetõvé téve a jelenleg kevés helyszínen nagy terhelést jelentõ kiránduló- és üdülõforgalom szétterítését, ezzel összhangban az erdõk közjóléti szolgáltatásainak bõvítését. – Harmonikusan mûködõ agglomerációs rendszer megteremtése, fejlesztések menedzselése az agglomeráció szereplõinek hatékony együttmûködésével; A fõváros és elõvárosi gyûrûjének fejlesztése egységes tervezést igényel, mely a kerületi, fõvárosi, települési, megyei önkormányzatok, a régió, a közszolgáltatók és a társadalmi szervezetek partnerségén alapul. A hatékony végrehajtást is csak együttmûködõ menedzsmenti szervek biztosíthatják. Ezért törekedni kell az összes érintett település agglomerációs externáliákat kezelni képes intézményi kooperációjának biztosítására. – A kiegyensúlyozott térszerkezet kialakítása, az alközpontok fejlesztése, az élhetõ lakókörnyezet megteremtése érdekében szükséges, hogy a különbözõ szereplõk összehangolt, túlzott területhasználatot kerülõ fejlesztései eredményeként az agglomerációban élõk mind nagyobb aránya számára váljanak településükön ill. a szomszédos településeken elérhetõvé a munkahelyek, szolgáltatások, csökkentve a közlekedési rendszer és a környezet terhelését. – Közlekedési kapcsolatok modernizációja, a környezeti szennyezéseket csökkentõ beruházások támogatása, haránt irányú közlekedési kapcsolatok fejlesztése, forgalomcsillapító, az elõvárosi gyûrûvel összehangolt integrált várostervezés megteremtése, a környezetbarát közösségi közlekedés elõtérbe helyezése az egyéni közlekedéssel szemben. Javítani kell a fõvároson belüli tömegközlekedést fenntartható megoldásokkal, valamint fejleszteni a dunai hajózást, mint potenciális városon belüli és agglomerációs tömegközlekedési eszközt. – A fõvárosi agglomerációnak az országra, annak fejlesztési pólusaira ható kisugárzásának erõsítése; Ehhez a közlekedési és infokommunikációs kapcsolatok megerõsítése, a harmonikus gazdasági, döntéshozatali, politikai munkamegosztás kialakítása elengedhetetlen. IV. 2. Fejlesztési pólusok és városhálózati kapcsolatrendszer fejlesztése Annak érdekében, hogy a fejlõdés ne korlátozódjon a fõváros térségére, oldódjon a Budapest-központú térszerkezet, ezáltal a társadalom és gazdaság hatékonyabb és fenntarthatóbb mûködése váljon lehetõvé, szükség van az ország egészének versenyképessé válását katalizáló pólusokra, melyek egy harmonikus, policentrikus együttmûködõ városhálózati rendszer szerves elemei. A fejlesztési pólusok funkciója, hogy a fejlõdést közvetítsék, ill. kisugárzó erejüknél fogva generálják régió- és országhatárokat is átlépõ hatóterületeik fejlõdését, illetve magas szintû kulturális, szolgáltatási és munkahelyi kínálatukkal képesek legyenek régiójuk számára megtartani a legképzettebb munkaerõt is. A fejlesztési pólusok legfontosabb szerepe az innováció megjelenítésében és terjesztésében van. Ezek alapján a pólus tágabb régióját, hatóterét: – ellátja olyan speciális szolgáltatásokkal, kulturális kínálattal, stb., amit jelenleg még sok esetben csak a fõvárosban érhetnek el a vidéki állampolgárok, cégek, intézmények; – szervezi gazdasági súlya, döntéshozatali és közigazgatási szerepe, valamint akár lobbiereje révén, tágabb régiójához fûzõdõ sokszínû kapcsolatrendszerén keresztül; – dinamizálja gazdaságilag, fõképp a pólusba települt nagyvállalatok térségben kiépülõ beszállítói hálózatain, pozitív „árnyékhatásán” keresztül; – megtart erõforrásokat, mindenekelõtt a legmagasabban képzett munkaerõt, innovatív vállalkozásokat, amelyek eddig jelentõs részben a fõvárosba vándoroltak. A fejlesztési pólusok fejlesztése kettõs célkitûzést jelent. Egyrészt maguknak a fejlesztési pólusoknak a térségi – innovációs, gazdasági, kulturális, irányítási, kereskedelmi – funkcióinak fejlesztését, másrészt a kisugárzó hatásuk érvényesülési feltételeinek – elérhetõség, kooperációs kapcsolatok, alközpontok – megteremtését. A fejlesztési pólusok megerõsítésében kiemelten fontos feladat a döntéshozatali, közigazgatási funkcióknak – a decentralizáció folyamatához kapcsolódva – e regionális központokba való telepítése. A fejlesztési pólus szerepkör szervezõereje és közvetítõ képessége az elérhetõség biztosításán keresztül valósul meg, a közlekedési hálózatok (autópálya, nagy sebességû vasút, regionális repülõtér) mellett az információs és kommunikációs infrastruktúra, tartalomszolgáltatás (pl. szélessávú, biztonságos Internet, széles körû hozzáférés) is fejlett és sokszínû. A fenti célok megvalósításához szükség van a fejlesztési pólusok központi funkcióinak megerõsítésére is. A nagyobb, esetenként több régióra is kiterjedõ komplex központok mellett, tekintettel a hazai speciális térszerkezetre, szükség lehet kisebb, tematikus alközpontok kijelölésére is. Mindezt csak az országos fejlesztéspolitikai célokkal összehangolt és régióik fejlesztésébe integrált beavatkozások valósíthatják meg. A fejlesztési pólussá válás kritériumai: · Régióját formáló, határon is átnyúló térszervezõ erõvel rendelkezik · Magas szintû K+F és innovációs funkciók jelenléte, ezen belül magas tudás-tartalmú gazdasági tevékenységek, széles kínálati palettájú egyetemi képzés jelenléte · A város fejlõdése, fejlesztése tágabb régiójában megfogalmazott fejlõdési szükségletekre is választ jelent · Erõs együttmûködés tágabb régiójának településeivel, térségeivel · Méretébõl adódó társadalmi, gazdasági (helyi piac) és politikai súly · Magasabb igényeket is kielégítõ kulturális, szolgáltatási kínálat jelenléte, a legmagasabban képzett munkaerõt foglalkoztatni képes munkahelyek nagyszámú jelenléte Az ország nagyvárosai (Budapest kivételével) jelenleg gyenge gazdasági szervezõerõvel bírnak tágabb térségükre, kevéssé vesznek részt régiójuk alakításában, éppen ezért mérsékelten hordoznak pólusszerepet saját térségükben. Fejlesztési pólusokat csak regionális felelõsségét szem elõtt tartó, régiójával szorosan kooperáló városfejlesztés, gazdasági erõt és innovációt koncentráló piaci folyamatok és az innovációs, kulturális és döntéshozatali funkciókat megerõsítõ központi kormányzati politika együttes eredményeként egy a várost környezetével integráló organikus fejlõdés alakíthat ki, melyet az országhatáron belüli és az azon kívüli nagyobb városok közötti ösztönzõ verseny és együttmûködési készség is motivál. Hosszú távon a cél, hogy az ország a fõváros mellett rendelkezzen néhány komplex fejlesztési pólussal. Jelenleg a fejlesztések középtávú idõdimenziójában az ország – lakosságarányosan is meghatározó – jelentõs növekedési pólusai: Debrecen, Miskolc, Szeged, Pécs, Gyõr. A Közép-dunántúli Régióban Székesfehérvár és Veszprém funkciómegosztáson alapuló szerves együttmûködés révén fejlesztési társközpontokként mûködnek. Cél továbbá egy, a jelenleginél intenzívebben kooperáló, kiegyensúlyozott városhálózat megteremtése, melyben e pólusok és a nagyobb – megyei jogú – városok, mint regionális alközpontok hálózatosan együttmûködnek, mely együttmûködés különösen a pólusoktól távol esõ térségek dinamizálására képes nagyvárosok szerepének megerõsítése szempontjából fontos. Részcélok: Fontos középtávú cél, hogy az ország legnagyobb városai tudatos törekvéssel, ösztönzõ versenyben a fent említett pólus kritériumoknak való megfeleléssel alkalmassá váljanak térségüket szervezõ szerepre, ezért szükséges: A fejlesztési pólusok megerõsítése érdekében: – A felsõoktatási intézmények és a régiók gazdasági szereplõi közötti sokrétû kapcsolatok erõsítése a kölcsönös elõnyök alapján, a munkaerõpiac képzési igényeinek szélesebb körû kielégítése; – meghatározó és lehetõleg jelentõs fejlõdési perspektívával rendelkezõ ágazatokhoz, szakterületekhez3 kapcsolódó kutatás-fejlesztési kapacitás bõvítése, tudásközpont szerepük megerõsítése, melyen keresztül törekedni kell a K+F területi diverzifikációjának elõsegítésére; – a pénzügyi, üzleti, menedzsment – tanácsadói, továbbá a közszolgáltatások színvonalának fejlesztése; – az innovációs transzfer intézmények, szervezetek hálózatának megerõsítése; – befektetési környezet javítása, proaktív, a magánszféra forrásait is bevonó településfejlesztési tevékenység ösztönzése. Sopron Szombathely Zalaegerszeg Nagykanizsa Békéscsaba Eger Salgótarján Kecskemét Szolnok Zágráb Eszék Szabadka/ Belgrád Nagyvárad Ungvár/ Kijev Kassa Pozsony Bécs Arad Gyr Pécs Szekszárd Debrecen Nyíregyháza Miskolc Kaposvár Hódmezvásárhely Fejlesztési alközpontok Jelmagyarázat Nemzetközi tengely Regionális tengely Fejlesztési pólus Székesfehérvár Veszprém Budapest Szeged Dunaújváros Tatabánya Fejlesztési társközpont Sopron Szombathely Zalaegerszeg Nagykanizsa Békéscsaba Eger Salgótarján Kecskemét Szolnok Zágráb Eszék Szabadka/ Belgrád Nagyvárad Ungvár/ Kijev Kassa Pozsony Bécs Arad Gyr Pécs Szekszárd Debrecen Nyíregyháza Miskolc Kaposvár Hódmezvásárhely Fejlesztési alközpontok Jelmagyarázat Nemzetközi tengely Regionális tengely Fejlesztési pólus Regionális fejlesztési pólusok és tengelyek Székesfehérvár Veszprém Budapest Szeged Dunaújváros Tatabánya Fejlesztési társközpont 3 Pl. Szegeden a biotechnológia; Miskolcon, Gyõrben a mechatronika; Pécsen a kulturális ipar. A régiók versenyképességének erõsítése szempontjából megkülönböztetett szerepük van a fejlesztési pólusok és a nagyobb városok hálózatos együttmûködésének, valamint a városok közti közlekedési útvonalak mentén elhelyezkedõ fejlesztési tengelyeknek. A fejlesztési pólusok ezáltal nemcsak a régiók versenyképessége dinamikus erõsítésének, hanem egyúttal a hazai városhálózat kiegyensúlyozott fejlõdésének is fontos tényezõi. A pólusok az ország településhálózatába szervesen illeszkedve, a régióban lévõ fejlesztési alközpontokkal alakítsák ki a funkcióik megosztására vonatkozó stratégiáikat és használják ki az együttmûködésbõl származó elõnyöket. A pólusok stratégiáit és a hálózatos együttmûködés feladatait a régiók fejlesztési stratégiáiba be kell építeni. A pólusok terveinek kidolgozásához nyújtott kormányzati pénzügyi támogatást olyan szerzõdésekkel kell biztosítani, melyeket a Regionális Fejlesztési Tanácsok is elfogadnak. A fejlesztési pólusokat és a velük szoros együttmûködõ alközpontokat régiónként a térképvázlat mutatja. Nyugat-Dunántúl fejlesztési pólusaként kijelölt Gyõr elsõsorban Nagykanizsa, Sopron, Szombathely és Zalaegerszeg alközpontokkal alakítja ki a munkamegosztást. A Közép-Dunántúl városhálózatának sajátos helyzetébõl következõen Székesfehérvár és Veszprém fejlesztési társközpontokként, Dunaújváros és Tatabánya alközpontok bevonásával szervezik meg a pólus szerepbõl adódó feladataikat. Észak- Magyarországon Miskolc Egerrel és Salgótarjánnal, Észak-Alföldön Debrecen Nyíregyházával és Szolnokkal, Dél-Alföldön Szeged Békéscsabával, Hódmezõvásárhellyel és Kecskeméttel együttmûködve tölti be a pólus funkciókat. A Dél-Dunántúlon Pécs, mint pólus Kaposvárral és Szekszárddal, mint alközpontokkal mûködik együtt. A fõváros esetében különösen fontos, hogy a fejlesztési tervek az agglomerációs övezet fejlesztésére vonatkozó elgondolásokkal és a régió stratégiájával együtt kerüljenek kidolgozásra. A térképvázlaton nevesített városokon túl a pólusok szükség szerint a régió más városaival és a határokon túli nagyvárosokkal is szoros együttmûködést alakítsanak ki a régió versenyképességének javítása érdekében. A fejlesztési pólusok fenntarthatósága érdekében: – kulturális szerepkör megerõsítése, a magasan képzett munkaerõ számára nemzetközi tekintetben is vonzó lakó- és rekreációs környezet kialakítása, komplex kulturális kínálat kialakításával és regionális, országos, nemzetközi rendezvények szervezésével. – közlekedési kapcsolatok modernizációja, a közlekedési szennyezéseket csökkentõ beruházások létesítése, forgalomcsillapító intézkedések bevezetése, tehermentesítõ utak építése, környezetbarát tömegközlekedés fejlesztése. – az erõsödõ szuburbanizációs folyamatokból adódó társadalmi problémák kezelése (agglomerációs feszültségek), a fejlesztési pólusok társadalmilag, illetve fizikailag erodálódó, illetve funkcióvesztett belvárosi, átmeneti, lakótelepi területeinek revitalizálása (barnamezõk rehabilitációja, városi slumosodás megakadályozása, stb.). – a fokozott környezeti terhelés ártalmainak csökkentése, a levegõ-, és zajszennyezés, a hulladék- és szennyvízkezelés problémáinak megoldása, az összehangolt zöldfelületi rendszer megteremtése, a városok körüli zöldgyûrûk létrehozásával, illetve fenntartásával, az agglomerálódó térségekben a környezõ településekkel együttmûködve. Kooperáló térségi városhálózatok Fontos, középtávon is érvényesítendõ célkitûzés a térségi városhálózati kapcsolatok fõvárostól nem függõ hálózatainak intenzifikálása. Ennek érdekében cél: – az alközpontok és tengelyek harmonikus rendszere kialakulásának ösztönzése, hogy a fejlõdés dinamikáját a pólusok hatékonyan tudják térségük felé közvetíteni; – a központok és alközpontok régión belüli elérhetõségének javítása a közúti és tömegközlekedési viszonyok fejlesztésével; – a központok és alközpontok régión kívüli elérhetõségének biztosítása; Biztosítani kell a többi fejlesztési pólus, a fõváros és a szomszédos országok hasonló központjainak magas színvonalú elérhetõségét is (autópálya, nagy sebességû vasút, gyorsforgalmi utak, indokolt forgalom esetén regionális repülõtér), valamint a nemzetközi magisztrális hálózati rendszerekbe való integrációt. – a piac, különösen a munkaerõpiac térségi kiszélesítése érdekében a regionális és specializált központok körzetén belül a napi munkába járást lehetõvé tevõ közlekedési kapcsolatok fejlesztése; – magas szintû és színvonalú virtuális hozzáférés megteremtése a modern információs és kommunikációs infrastruktúra (pl. biztonságos, szélessávú Internet; széles körû hozzáférés) alkalmazásával az fejlesztési pólusokban, pólus szerepet betöltõ városegyüttes(ek)ben és a specializált központokban. IV. 3. Külsõ és belsõ perifériák, elmaradott térségek felzárkóztatása Távlatilag a perifériáknak, tartósan elmaradott területeknek is esélyt kell kapniuk, hogy hatékony, elõremutató módon kapcsolódhassanak az ország gazdasági-társadalmi vérkeringésébe, ennek jelenlegi hiányát az országos területi rendszer is megsínyli. Felzárkóztatásuk az eddiginél koncentráltabb, a helyi adottságokhoz és a külsõ feltételek teremtette lehetõségekhez jobban illeszkedõ, valamennyi érintett szakpolitikát átható, koordinált fejlesztéspolitikai erõfeszítést igényel. Az elsõsorban az északkeleti, délnyugati országrészben koncentrálódó, tartósan elmaradott térségek (pl. Cserehát, Ormánság) válsága a különösen gyenge elérhetõség mellett a környezetüket ellátni képes érdemi térségi központok hiányából, a népesség kedvezõtlen kor-, ill. képzettségi összetételébõl és rossz gazdasági szerkezetébõl, valamint az erõforrások szûkösségébõl (tõkehiány, képzett munkaerõ elvándorlása) adódik. E térségek társadalmi-gazdasági-fizikai erodálódásnak indulnak, ami vidékies slumok kialakulásával fenyeget, melyek a munkaerõpiacról és a városokból kiszorult rétegek gyûjtõhelyeivé válnak, népességük térbeli elkülönülése a munkaerõpiacra való visszatérést nagyban gátolja. A fõként inaktív, eltartott népességgel rendelkezõ településekben sokszor nem az öregedés, illetve elnéptelenedés jelent veszélyt, sokkal inkább a szegregáció, illetve a magas termékenység, ami az alacsony iskolázottságú fiatalok magas arányával a szegénység újratermelõdéséhez vezethet. A kedvezõtlen szociális és gazdasági helyzetbõl adódóan a lakosság elhanyagolja, sõt gyakran kényszerûen feléli az épített, a természeti környezeti és kulturális értékeket. Alapvetõ célkitûzés, hogy a külsõ és belsõ perifériális, ill. tartósan elmaradott térségek koncentrált kormányzati és regionális támogatással, adottságaikhoz és lehetõségeikhez igazított egyedi stratégiáik mentén lemaradásukat csökkentsék, gazdaságilag és társadalmilag megújuljanak. Az ország hagyományosan legelmaradottabb perifériális térségei fõként a Dél-Dunántúl déli területei, az északkeleti országrész kistérségei, valamint az ország belsõ perifériái. Ezen térségek alapvetõen a vidékies (rurális) térségek kategóriájába esnek, hiszen az országos átlagnál jóval alacsonyabb a népsûrûségük, illetve magasabb az agrárgazdaságban foglalkoztatottak aránya. Felzárkózásuk feltétele, hogy e térségek – harmóniában a környezettel – megtartsák erõforrásaikat, mindenekelõtt népességüket, azon belül is elsõsorban a képzettebb rétegeket, illetve fejlõdésükhöz új erõforrásokat (pl. beruházások, üdülési funkciók) tudjanak mozgósítani. Ugyanakkor vannak krónikus válsággal sújtott urbanizált térségek is (pl. Salgótarján, Ózd térsége), melyek felzárkóztatása térségszervezõ funkciójuk miatt is fontos. A fejlesztéseknek az életképes gazdasági, társadalmi elemeket kell megerõsíteniük ill. kialakítaniuk, vagyis a felzárkóztatás során is a relatív versenyképesség javítása a cél. A helyi fejlesztési kitörési pontokat, fejlesztési elképzeléseket a helyi környezeti és kulturális értékekre építve kell meghatározni, kialakítani, elkerülve az értékek felélését, illetve elhanyagolását. A falvak egy része gazdag építészeti, kulturális és természeti örökséggel rendelkezik, amelyeknek a megóvása mellett a turisztikai piacon történõ megfelelõ hasznosítása lehetõséget jelenthet az inaktív települések dinamizálására. A természeti és épített örökség közmunkaprogramokban történõ felújítása lehetõséget teremthet a leszakadó falvak népességének munkaerõpiacra történõ visszavezetésére és a felújított örökség értékeinek hasznosítására. A leghátrányosabb helyzetû vidékies slumokban különös veszélyt jelent az épített örökség fizikai erodálódása, az épületállomány fokozatos romlása, illetve a szegénység magas foka miatt megélhetési okokból elkövetett természeti környezetrombolás. Ezért az elmaradott térségek településszerkezeti adottságait figyelembe véve az alábbiak biztosítása szükséges: Részcélok: – a lakosság, különös tekintettel a képzett csoportok helyben tartása érdekében foglalkoztatás bõvítése a táji, természeti adottságokra építve és fenntarthatóan használva ösztönözni kell helyben, illetve a térség-központokban a munkahelyek teremtését, a kis- és középvállalkozások fejlesztését, új vállalkozások indítását, a távmunka fokozott ösztönzését valamint a lakosság képzettségi szintjének, alkalmazkodóképességének javítását, a képességek fejlesztését; – az elmaradott térségekben minden településen biztosítani kell a megfelelõ életkörülmények infrastrukturális feltételeit (ivóvíz, szennyvíz, villany, szilárd burkolatú út, gáz, vagy valamely energiapótló megoldás), a közszolgáltatások megfelelõ elérhetõségét a településszerkezeti adottságokat és a szükségleteket figyelembe véve, szem elõtt tartva a kistelepülések mûködõképességének és lakosságmegtartó erejének növelését; – a térségi központokban a környezõ települések lakói által igénybe vett szolgáltatások szükséglet szerinti bõvítése és minõségének fejlesztése; – a város és vidéke kapcsolat erõsítése érdekében a térségi központok elérhetõségének javítása (megfelelõ minõségû és biztonságú közutak és a napi munkába járást lehetõvé tevõ tömegközlekedés biztosítása); – életerõs, érdekérvényesítésre képes helyi-térségi közösségek megteremtése, a sajátos helyzetû társadalmi csoportok helyzetének, így sok esetben a társadalmi konfliktusoknak a programszerû kezelése; szorgalmazva e térségek természeti, táji értékeinek védelmét, a környezeti állapot megõrzését, ill. javítását; – a társadalmi problémák kezelése kapcsán az egészséges életmód széles körben való elterjesztése, az egészségügyi és szociális szolgáltatások minõségének és elérhetõségének javítása, valamint a tartós munkanélküliségbõl következõ foglalkoztatási, mentális problémák kezelése és közösségszervezési akciókkal, hatékony szociálpolitikai háttér megteremtésével, a társadalmi tõke növelése. IV. 4. Országos jelentõségû integrált fejlesztési térségek és tématerületek

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes